คลังเผยเก็บรายได้รัฐ4เดือนเกินเป้า
คลังแจงผลการจัดเก็บรายได้รัฐบาลสุทธิในช่วง 4 เดือนแรกของปีงบประมาณ 2560 เกินเป้าหมาย 1.54 หมื่นล้านบาท
27 ก.พ. 2560

คลังแจงผลการจัดเก็บรายได้รัฐบาลสุทธิในช่วง 4 เดือนแรกของปีงบประมาณ 2560 เกินเป้าหมาย 1.54 หมื่นล้านบาท
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า ผลการจัดเก็บรายได้รัฐบาลสุทธิในช่วง 4 เดือนแรกของปีงบประมาณ 2560 จัดเก็บได้ 7.24 แสนล้านบาท สูงกว่าเป้าหมาย 1.54 หมื่นล้านบาท หรือ 2.2% แต่ต่ำกว่าช่วงเดียวกันปีที่แล้ว 2.7% มีสาเหตุจากการจัดเก็บรายได้ของหน่วยงานอื่นสูงกว่าเป้าหมาย 1.4 หมื่นล้านบาท หรือ 25.1% และการนำส่งรายได้ของรัฐวิสาหกิจสูงกว่าประมาณการ 8,875 ล้านบาท หรือ 21.8% สำหรับภาษีที่จัดเก็บได้สูงกว่าเป้าหมาย ได้แก่ ภาษีน้ำมัน ภาษีเงินได้นิติบุคคล และภาษีเบียร์
นายกฤษฎาฯ กล่าวเพิ่มเติมว่า การจัดเก็บรายได้ของรัฐบาลในช่วง 4 เดือนแรกของปีงบประมาณยังคงสูงกว่าเป้าหมาย โดยได้รับปัจจัยสนับสนุนจากการจัดเก็บรายได้ของหน่วยงานอื่น และการนำส่งรายได้ของรัฐวิสาหกิจ ทั้งนี้ ในช่วงที่เหลือของปีงบประมาณ กระทรวงการคลังจะติดตามดูแลให้การจัดเก็บรายได้เป็นไปตามเป้าหมายที่ตั้งไว้